b'\n_START_ARTICLE_\nViktorija Koblenko\n_START_SECTION_\nBiografija\n_START_PARAGRAPH_\nViktorija Koblenko ro\xc4\x91ena je 19. prosinca 1980. u Vinnicji, u sredi\xc5\xa1njoj Ukrajini. Zajedno s roditeljima je s 14 godina preselila u Nizozemsku gdje je u kratkom vremenu nau\xc4\x8dila nizozemski jezik te se \xc5\xa1kolovala u klasi\xc4\x8dnoj gimnaziji. Danas uz ukrajinski i nizozemski, te\xc4\x8dno govori ruski, engleski, njema\xc4\x8dki, francuski, a ne\xc5\xa1to slabije poznaje klasi\xc4\x8dni gr\xc4\x8dki i latinski. S 18 godina po\xc4\x8dela je studirati politi\xc4\x8dke znanosti na Sveu\xc4\x8dili\xc5\xa1tu Leiden._NEWLINE_Iako nije imala namjeru postati glumica, njezino \xc4\x8desto pojavljivanje u honoriranim televizijskim promid\xc5\xbebenim programima, otvorilo joj je vrata prema gluma\xc4\x8dkoj karijeri. U po\xc4\x8detku su to bile televizijske serije, a zatim i ozbiljnije uloge u filmovima. Prvu zahtjevnu ulogu Viktorija je dobila u kolovozu 2005., u film\xc2\xa0\xc2\xbbDead End\xc2\xab. Danas iza sebe ima niz serijskih i filmskih uloga te je \xc4\x8desti gost na nizozemskoj nacionalnoj televiziji.'